יותר קשה זה לא יותר גרוע
אמר האדם שבנה לו בית קורות: ; קהה חוד הגרזן ועור ידי קרוע ; העץ הזה קשה מכוח זרועותי ; אבל יותר קשה זה לא יותר גרוע. ; אמר החוצב במקבת בהרים: ; ההר הזה איתן, לנצח לא ינוע ; השיש הוא קשה מכוח הפלדה ; אבל יותר קשה זה לא יותר גרוע. ; אמרה האהובה ועיניה אודמות: ; אישי רוחו תועה ומבטו פרוע ; האיש הזה קשה לשאת אותו לבד ; אבל יותר קשה זה לא יותר גרוע. ; אמרתי אני כשהשקפתי אחור: ; הנה חיי שלי חולפים כמו הרוח ; חיי רבי תלאות, יומי שלי קשה, ; אבל יותר קשה זה לא יותר גרוע.; 